tomron87/hebrew-wikipedia-sentences-corpus huggingface dataset:
ב-25 במרץ 2014 חתם גוארין על הארכת חוזהו באינטר עד שנת 2017.
ב-27 בינואר 2016 חתם גוארין בשאנגחאי שנחווה הסינית.
ב-26 בספטמבר 2019 חתם בקבוצה הברזילאית ואסקו דה גאמה.
גוארין רשם את הופעת הבכורה שלו בנבחרת קולומביה ב-24 במאי 2006, במשחק ידידות נגד נבחרת אקוודור.
חמש שנים מאוחר יותר, ב-26 במרץ 2011, גם כבש נגד נבחרת אקוודור את שער הבכורה שלו בנבחרת.
גוארין ייצג את נבחרתו במשחקי קופה אמריקה 2011 בו נבחר להיות בנבחרת המצטיינת של הטורניר, נכלל בסגל הנבחרת למונדיאל 2014, אך נופה ממנו בקופה אמריקה 2015 עקב פציעה.
הנבחרת המצטיינת בקופה אמריקה: 2011
פרדוקס תפוחי האדמה הוא חישוב מתמטי שתוצאתו מנוגדת לאינטואיציה.
ה"פרדוקס" מתבסס על ייבוש תפוחי אדמה בכמות זעומה לכאורה, ואז חישוב השינוי במשקל של תפוחי האדמה, שיוצא גדול מהצפוי.
ברשותכם 100 קילו של תפוחי אדמה, ש-99 אחוז ממשקלם הם מים.
לאחר ייבוש תפוחי האדמה ל-98 אחוז מים, כמה שוקלים תפוחי האדמה?
ההסבר הוא שבתחילה החלק המוצק של תפוח האדמה מהווה 1% מן המשקל הכולל, כלומר קילוגרם אחד.
לפי הנתון, אחרי ייבוש המים חלקו במשקל הכולל מוכפל ל-2%, אבל מכיוון שרק המים מתייבשים, משקלו של החלק המוצק לא השתנה, וכיוון שקילוגרם אחד שווה ל־2% מהמשקל הכולל, הרי המשקל הכולל הוא 50 קילוגרם, כלומר המשקל הכולל ירד במחצית.
הוא כדורגלן עבר גרמני ממוצא סלובני וקרואטי ששיחק בעמדת החלוץ בעיקר בשטוטגרט ובנבחרת גרמניה.
בוביץ' נולד בשנת 1971 במאריבור שביוגוסלביה לאב סלובני ולאם קרואטית.
מספר חודשים לאחר שנולד, היגרה משפחתו של בוביץ' עמו לגרמניה המערבית, והתמקמה בעיר דיצינגן הקרובה לעיר שטוטגרט, ובהמשך בשטוטגרט עצמה, כשבמקביל קיבל בוביץ' אזרחות גרמנית.
בוביץ' שיחק במועדון הנוער של שטוטגרט ובשטוטגרטר קיקרס, ובשנת 1990 החל לשחק בקבוצת הבוגרים של TSV דיצינגן.
במועדון זה, ששיחק אז בליגה השישית בהיררכיית הליגות בגרמניה, בוביץ' שיחק שתי עונות, שבהן הבקיע 32 שערים.
בעונתו הראשונה במועדון סייע לקבוצה להעפיל לליגה החמישית.
בשנת 1992 עבר בוביץ' לשטוטגרטר קיקרס, ששיחקה אז בליגת הבונדסליגה השנייה.
בוביץ' שיחק שתי עונות במועדון, בהן הבקיע 26 שערים ב-62 הופעות בליגה.
בקיץ 1994 חתם בוביץ' בשטוטגרט, יריבתה העירונית של שטוטגרטר קיקרס, ולראשונה בקריירה שיחק בבונדסליגה.
בשטוטגרט בוביץ' שיחק חמש עונות רצופות, כאשר בכל אחת מהן הבקיע לפחות שמונה שערים, וסך הכל 69 הבקעות ב-148 הופעות בבונדסליגה.
בוביץ' הפך עד מהרה לחלק ממשולש התקפי איכותי שכלל את קרסימיר באלקוב וג'ובאני אלבר, שאף כונה "משולש הקסם".
את עונת 1996 סיים בוביץ' כמלך השערים של הבונדסליגה עם 17 שערים.
עונת 1997 הייתה טובה אף יותר מבחינתו של בוביץ', כאשר הבקיע בעונה זו 19 שערים, אך כמות זו לא הספיקה לו לזכייה נוספת בתואר מלך השערים, שכן אולף קירסטן וטוני פולסטר הבקיעו יותר שערים.
עם זאת, בוביץ' זכה עם שטוטגרט באותה עונה בגביע הגרמני, לאחר ניצחון 2-0 בגמר על אנרגי קוטבוס מצמד של ג'ובאני אלבר.
בגמר זה פתח בוביץ' בהרכב והוחלף לקראת הסיום.
זכייה זו בגביע הקנתה לשטוטגרט את הכרטיס לגביע אירופה למחזיקות גביע בעונת 1998. בטורניר זה, בוביץ' הבקיע שישה שערים.
במפגש הכפול בחצי הגמר מול לוקומוטיב מוסקבה הבקיע בוביץ' שער בכל אחד משני המפגשים, ותרם רבות לעליית הקבוצה לגמר.
במשחק הגמר הפסידה שטוטגרט לצ'לסי בתוצאה 1-0 משער של ג'אנפרנקו זולה, כאשר בוביץ' השלים 90 דקות.
בקיץ 1999 חתם בוביץ' בבורוסיה דורטמונד.
בשתי עונותיו הראשונות במועדון היה בוביץ' המבקיע המוביל בקבוצה.
בעונתו הראשונה בקבוצה הבקיע שבעה שערים, כאשר בורוסיה דורטמונד סיימה במקום ה-11, חמש נקודות מעל הקו האדום.
בעונה השנייה של בוביץ' בקבוצה, הוא הבקיע עשרה שערים, ובורוסיה דורטמונד סיימה במקום השלישי, שהקנה כרטיס למוקדמות ליגת האלופות.
בקיץ 2001 חתמו בבורוסיה דורטמונד החלוצים יאן קולר ומרסיו אמורוזו, שדחקו את בוביץ' מהרכב הקבוצה.
לאורך כל המחצית הראשונה של עונת 2002 בוביץ' לא הבקיע כלל בבונדסליגה, ומיעט לשחק, בעוד שהקבוצה התמודדה על האליפות.
בפגרת החורף של אותה עונה הושאל לבולטון וונדררס מהפרמייר ליג.
בוביץ' סייע לבולטון במאבקי התחתית ולהינצל מנשירה לליגת המשנה.
באותה העונה כבש בוביץ' שלושער מול איפסוויץ' טאון, שירדה בסיום העונה לליגת המשנה, וסך הכל ארבעה שערים ב-16 הופעות.
בתום ההשאלה לבולטון וונדררס, חזר בוביץ' לגרמניה, וחתם בקיץ 2002 בהנובר 96, העולה החדשה לליגת הבונדסליגה.
בהאנובר בוביץ' שיחק עונה אחת, שהייתה מוצלחת מאוד מבחינתו האישית, בה הבקיע 14 שערים ב-27 הופעות, וקבוצתו סיימה במקום ה-11. בתום עונה זו חתם בוביץ' בהרטה ברלין, שם שיחק שתי עונות, אך תפוקתו ירדה משמעותית, והוא הבקיע שמונה שערים ב-54 הופעות.
בתום עונת 2005 עבר בוביץ' לליגת העל הקרואטית וחתם ברייקה, עמה זכה בגביע הקרואטי בתום עונת 2006, לאחר ניצחון במפגש כפול על ורטקס.
במשחק הראשון ניצחה רייקה בתוצאה 4-0, כאשר בוביץ' מבקיע את השער הרביעי לאחר שנכנס כמחליף.
בגומלין ורטקס כמעט הצליחה למחוק את הפיגור הגדול כאשר ניצחה 5-1, כששלושה מהשערים מובקעים מהדקה ה-84 ואילך, אך שער החוץ שהבקיעה רייקה באותו משחק הספיק לה לזכייה בגביע הקרואטי.
בסיום עונה זו פרש בוביץ' ממשחק פעיל.
לבוביץ' 37 הופעות במדי נבחרת גרמניה, בהן הבקיע עשרה שערים.
בוביץ' נטל חלק ביורו 1996 בו זכתה הנבחרת הגרמנית, ופתח בשלושה משחקים בטורניר זה.
בוביץ' לא שיחק בטורנירים גדולים עד ליורו 2004, בו נבחרת גרמניה הודחה בשלב הבתים, כאשר בוביץ' פתח במשחק אחד ונכנס כמחליף במשחק נוסף.
לטורניר זה בוביץ' הגיע לאחר תקופה של ארבע שנים בה לא זומן כלל לנבחרת.
לאחר טורניר זה, בוביץ' לא זומן יותר.
בשנת 2009 חבר בוביץ' שוב לקרסימיר באלקוב, והחל לעבוד בצ'רנומורץ בורגס מליגת העל הבולגרית כמנהל.
ביולי 2010 החל בוביץ' לעבוד כמנהל ספורטיבי בשטוטגרט, וחוזהו הוארך בשנת 2012 עד לשנת 2016. עם זאת, פוטר בוביץ' מהתפקיד בשנת 2014.
הגביע הגרמני (1997) עם שטוטגרט
אליפות הבונדסליגה (2002) עם בורוסיה דורטמונד
הגביע הקרואטי (2006) עם רייקה
מלך השערים של הבונדסליגה: 1996 (17 כיבושים)
פרדריק ויליאם גרין היה גיטריסט ג'אז אמריקאי אשר ניגן בגיטרת קצב בתזמורת קאונט בייסי במשך קרוב ל-50 שנה.
גרין נולד בצ'ארלסטון, קרוליינה הדרומית ב-31 במרץ 1911. הוא נחשף למוזיקה מגיל צעיר, ולמד לנגן בבנג'ו לפני שבחר בגיטרה בתחילת גיל העשרה.
חבר של אביו, ששמו סם ווקר, לימד את פרדי הצעיר לקרוא מוזיקה ועודד אותו להתמיד בנגינה בגיטרה.
ווקר כפי הנראה העניק לפרדי את ההזדמנות להופעתו הראשונה, נגינה עם להקה מקומית שאותה ווקר ניהל.
חבר אחר בלהקה היה ויליאם "קט" אנדרסון, שלימים הפך לחצוצרן בעל מוניטין שניגן לצד מוזיקאי ג'אז בולטים כגון דיוק אלינגטון.
סמוך לזמן זה הוריו של גרין נפטרו, והוא עבר לניו יורק לגור עם דודתו ולהמשיך בלימודיו.
המעבר פתח עבורו עולם מוזיקלי חדש.
עוד כשהיה בן עשרה, הוא התחיל לנגן תמורת תשלום במועדונים בעיר, והחל לצבור מוניטין.
באחת מהופעותיו אלה הבחין בו מגלה הכישרונות ג'ון האמונד, אשר זיהה את הפוטנציאל שטמון בגרין והציג אותו בפני קאונט בייסי.
ב-1937, בייסי וחברי ההרכב שלו ביקרו באחת מהופעותיו של גרין.
בייסי אהב את ששמע, הציע לגרין להצטרף להרכב שלו, וגרין נענה בחיוב להצעה.
למעט הפוגה קצרה אחת, גרין נשאר כציר חשוב בתזמורתו של בייסי למשך חמישים השנים הבאות.
לאורך הקריירה שלו, גרין ניגן גיטרת קצב, כשהוא מלווה מוזיקאים אחרים, ורק לעיתים נדירות ניגן קטעי סולו.
"חוש התזמון המשובח שלו ..
עזרו לו לבסס את תפקיד גיטרת הקצב כחלק חשוב של כל חטיבת קצב".
גרין החליף בנגינתו אקורדים בתכיפות, לעיתים קרובות בכל פעמה במקום בכל תיבה.
באיצבוע האקורדים הוא לעיתים קרובות כיסה ארבעה מיתרים באצבעות ידו השמאלית, כאשר הוא לוחץ רק בחלק מהאצבעות על המיתרים כך שיפיקו צליל, ואצבעותיו האחרות מעמעמות את צלילי יתר המיתרים.
גרין חיבר את הלהיט Corner Pocket של הארי ג'יימס.
גרין נפטר מהתקף לב בלאס וגאס, נבדה, בגיל 75.
פרדי גרובר (נולד ב-31 באוגוסט 1947) הוא עיתונאי ישראלי שעבד במחלקת החדשות של רשות השידור.
פרדי גרובר הוא בנם של יוסף גרובר (נסטור זנון סניאדאנקו), אוקראיני־קתולי אשר הוכר כחסיד אומות העולם על ידי "יד ושם" ושל אנטוניה גרובר, ילידת לבוב, שבני משפחתה נספו בשואה.
פרדי נולד במחנה עקורים בעיר רוזנהיים, גרמניה, לאחר מלחמת העולם השנייה.
הוא עלה לישראל עם הוריו בחודש נובמבר 1948, גדל והתחנך בקריית חיים.
גרובר הוא בעל תואר ראשון בסוציולוגיה ובשפה וספרות אנגלית מהאוניברסיטה העברית בירושלים, ותואר שני בעיתונאות מבית הספר לתקשורת המונים של אוניברסיטת בוסטון.
בתקופת שהותו בארצות הברית ערך והגיש במשך 7 שנים את "שעת הרדיו הישראלית" בתחנה המסחרית WNTN בעיר ניוטון, מסצ'וסטס.
במהלך התוכנית שודרו בשידור חי מהדורות חדשות בעברית ובאנגלית מקול ישראל בירושלים.
גרובר היה העיתונאי הישראלי הראשון והיחיד שהשיג ראיון בלעדי עם ג'ימי קרטר בזמן המרוץ לנשיאות, הוא ראיין גם את שר החוץ הנרי קיסינג'ר ואת המועמד לנשיאות ג'ורג' בוש האב.
בשנת 1981 הצטרף למחלקת החדשות של רשות השידור, ושימש במשך 31 שנים ככתב בערוץ הראשון.
תחילה עבד במשך כ-5 שנים כעורך בדסק החוץ של מחלקת החדשות, לאחר מכן התמנה ככתב במגזין החדשות השבועי "יומן", והכין סרטים דוקומנטריים עבור מחלקת החדשות ועבור התוכנית "מבט שני".
את כתבתו האחרונה על שדות החיטה בצפון הנגב הגיש פרדי בחודש יולי 2012. כאשר פרש מרשות השידור הותיר אחריו בארכיון רשות השידור כ-1,000 כתבות וסרטים דוקומנטריים.
הכין כתבות פרופיל על סטיבן הוקינג, אריאל שרון, עמוס עוז, אהרן אפלפלד, סמי מיכאל, מאיר שלו, ואנשי רוח רבים אחרים.
בחודש יוני 1941, כאשר הנאצים פלשו לעיר לבוב, פולין, נסטור זנון סניאדאנקו, אז בן 23, הזמין את אנטוניה גרובר, שותפתו לספסל הלימודים בפקולטה לפילולוגיה גרמנית באוניברסיטת לבוב, להסתתר בדירתו.
היא התחבאה בדירתו במשך כשנתיים, וכך ניצלו חייה.
שאר בני משפחתה, למעט אחיה (אשר נשלח ללמוד רפואה בפריז לפני המלחמה) נרצחו על ידי הנאצים.
נסטור ואנטוניה התחתנו בחודש אוגוסט 1945. כאשר אנטוניה נדרשה לעזוב את לבוב, ביחד עם שאר אזרחי פולין לשעבר, במסגרת הסכם הרפטריאציה עם רוסיה, נאלץ נסטור לשנות את שם משפחתו לגרובר, כדי שיוכל להתלוות אל אשתו, אנטוניה גרובר.
נסטור נשאר אוקראיני ואתאיסט בהכרתו עד סוף ימיו.
נסטור נפטר ב-16 בספטמבר 1979 וקבור בבית העלמין הקאתולי בחיפה.
בשנת 1951 הצטרף נסטור לחברת הנפט של, לימים פז, ושם הועסק כפקיד במחלקת המכירות.
אנטוניה הייתה מורה לפסנתר בקריית חיים ובקונסרבטוריון למוזיקה ברחוב הפרסים בחיפה.
בשנת 2008, 27 שנים לאחר מותו, הוכר יוסף גרובר נסטור זנון סניאדאנקו כחסיד אומות העולם.
סיפורם של נסטור ואנטוניה התפרסם ב"טוסקה מתה באור", מאמר שכתב יוסי שריד בעמוד הדעות של הארץ, שלושה שבועות לאחר מותה של אנטוניה, בחודש מרץ 2012. אנטוניה ביקשה להיקבר על יד בעלה בבית הקברות הקתולי בחיפה: "הוא הלך אחרי בחייו, ואני אלך אחריו במותי", הסבירה לבנה פרדי בסוף ימיה.
הצלתה של אנטוניה הוא אחד משלושה סיפורי גבורה של חסידי אומות העולם אשר נבחרו להופיע בספר "ונתתי להם יד ושם", אלבום המתעד 60 שנות הנצחה, תיעוד, מחקר וחינוך של יד ושם.
אביו המנוח של פרדי, נסטור זנון סניאדאנקו, מונצח גם בגן חסידי אומות העולם תושבי חיפה בשכונת רמת אלון.
בחודש אוגוסט 2014 נסע פרדי גרובר לאוקראינה ופגש לראשונה את בני משפחתו האוקראינית, שהקשר עמם נותק לאחר מלחמת העולם השנייה.
מאז ועד היום, פרדי גרובר מעניק מדי שנה מלגות לזכר הוריו, לארבעה סטודנטים וסטודנטיות אוקראינים בבית הספר התיכון בעיר סוקאל שבו למד אביו בצעירותו.
פרדריק ג'מל טיפטון , ידוע בשם הבמה פרדי גיבס (Freddie Gibbs), הוא ראפר ופזמונאי אמריקאי.
בשנת 2009, לאחר הוצאתם של מספר מיקסטייפים באופן עצמאי, הוציא גיבס את ההוצאה המסחרית הראשונה שלו, המיקסטייפ The Labels Tryin' To Kill Me בהפקתו של המפיק די ג'יי סקי.
בשנת 2013 הוציא את אלבום הבכורה שלו, ESGN.
האלבום זכה לשבחים רבים ממבקרי המוזיקה והגיע למקום ה-8 במצעד אלבומי ה-Heatseekers של הבילבורד.
בשנת 2014 הוציא אלבום משותף עם המפיק המוזיקלי מאדליב בשם Piñata.
האלבום מורכב משלושה מיני-אלבומים שהוציאו השניים קודם לכן.
האלבום זכה להצלחה רבה והגיע למקום ה-39 במצעד הבילבורד 200 ובכך הפך לאלבומו הראשון של גיבס אשר עשה זאת.
בשנת 2015 הוציא את אלבומו השני, Shadow of a Doubt.
האלבום כולל הופעות אורח של טורי ליינז, גוצ'י מיין ואמנים נוספים.
האלבום זכה לתשבחות רבות והגיע בשיאו למקום הרביעי במצעד האלבומים העצמאיים של בילבורד.
בשנת 2016 הופיע גיבס במועדון הבארבי בתל אביב.
בשנת 2017 הוציא את אלבומו השלישי, You Only Live 2wice.
האלבום זכה לשבחים רבים, אך לא הצליח לשחזר את הצלחתם המסחרית של האלבומים הקודמים.
בשנת 2019 הוציא אלבום משותף שני עם המפיק המוזיקלי מאדליב, בשם Bandana.
את כל האלבום הפיק מאדליב באייפד.
האלבום זכה להצלחה רבה והוכתר על ידי מגזין Complex כאלבום השני בטיבו משנת 2019. באותה השנה, הופיע שנית במועדון הבארבי על מנת לקדם את האלבום.
במאי 2020 הוציא יחד עם המפיק היהודי-אמריקאי דה אלכימיסט את האלבום Alfredo.
האלבום הגיע בשיאו למקום ה-15 במצעד הבילבורד 200 והיה לאלבום שהגיע למיקום הגבוה ביותר במצעד של גיבס ודה אלכימיסט נכון למועד מיקומו.
בנוסף, האלבום זכה במועמדות לקטגוריית "אלבום הראפ הטוב ביותר" בטקס פרסי גראמי ה-63.
ביוני 2020 הכריז מגזין הבילבורד כי גיבס חתם על חוזה תקליטים בחברת וורנר רקורדס.
באוקטובר הוציא את הסינגל הראשון שלו בחברה, "", בהשתתפות המפיק המוזיקלי היט-בוי והראפר ביג שון.
בפברואר 2021 הוציא את הסינגל "Gang Signs" בהשתתפות הראפר סקולבוי קיו.
באותה שנה כיכב בסרט הדרמה "להיות עם המלך".
בשנת 2022 שיחק בסדרה הקומית "Bust Down" מבית "Peacock" בתור צ'ונסי.
2018: Fetti (עם קארנסי ודה אלכימיסט)
2020: Alfredo (עם דה אלכימיסט)
2014: The Tonite Show EP (עם דה וורלדס פרשסט)
פרסשנהקטגוריהעבורתוצאהמקורפרס הווידאו קליפים של MTV2025ה-R&B הטוב ביותר"Mutt (Remix)" (עם ליאון תומאס)
גאבור אלפרד פהרווארי (בהונגרית: Fehérvári Gábor Alfréd; נולד ב-8 באפריל 1990), הידוע בשם הבמה פרדי, הוא זמר הונגרי.
פרדי ייצג את הונגריה באירוויזיון 2016.
בשנת 2010 החל לשיר ולנגן בגיטרה במספר להקות קטנות.
בסוף 2014, הופיע פרדי לראשונה בצורה מקצועית בגרסה ההונגרית של Rising Star, הוא הגיע לרביעייה האחרונה בעונה הרביעית של התוכנית והודח.
לאחר התוכנית, הוציא סינגל ראשון שנכתב על ידי קלאי-סונדרס, (נציג הונגריה באירוויזיון 2014) השיר הצליח בהונגריה והפך לאחד מלהיטי הקיץ במדינה בשנת 2015. ב-2015 הופיע לראשונה תחת שם הבמה החדש שלו "פרדי".
בפברואר 2016, זכה ב-A Dal 2016, התוכנית בה בוחרים את נציג הונגריה לאירוויזיון ובכך נבחר לייצג את מדינתו באירוויזיון 2016, עם השיר Pioneer- חלוץ.
ב-10 במאי 2016, הופיע פרדי בחצי הגמר הראשון של התחרות אשר נערך בסטקהולם, שוודיה, הוא סיים במקום הרביעי מתוך 18 מדינות כשהוא מקבל 197 נקודות ומעפיל לגמר.
במופע הגמר, אשר נערך ב-14 במאי, הופיע בשיר מספר 5, בסיום הערב מוקם פרדי במקום ה-19 מתוך 26 נקודות כשהוא מקבל 108 נקודות.
ב-2018 זכה פרדי ב-Sztárban sztár hatodik évad, תחרות שירה הונגרית.
ב-2019 היה מועמד לאיש השנה של פלייבוי בקטגוריית "מבצע" וזכה.
סבו של פרדי הוא הכדורגלן ומאמן הכדורגל ההונגרי, אלפרד פהרווארי (1925–2007).
פרדי ברת'ולומיו (Freddie Bartholomew; 28 במרץ 1924 - 23 בינואר 1992) היה שחקן קולנוע אמריקאי ממוצא בריטי שהתפרסם בעיקר בסרטיו כילד/נער בשנות ה-30.
הוא נולד בלונדון אך גדל בבית דודתו "סיסי" בעיר וורמינסטר במחוז וילטשייר בדרום-מערב אנגליה.
כבר בגיל שלוש החל להופיע בחגיגות מקומיות ובגיל שש (1930)הופיע לראשונה בקולנוע.
הוא הופיע בארבעה סרטים בריטיים בתפקידים קטנים עד שבשנת 1934 ראו אותו הבמאי ג'ורג' קיוקור והמפיק דייוויד סלזניק והחליטו לתת לו את תפקיד דייוויד הילד בסרט דייוויד קופרפילד.
ברת'ולומיו ודודתו עברו ב-1934 לארצות הברית וחברת מטרו גולדווין מאייר החתימה אותו על חוזה לשבע שנים.
הסרט היה הצלחה גדולה וברת'ולומיו הפך לכוכב קולנוע.
בין הצלחותיו היו אנה קארנינה עם גרטה גרבו (1935), "חייל מקצועי" עם ויקטור מקלגלן וגלוריה סטיוארט (1935), לורד פונטלרוי הקטן (1936), "לוידס מלונדון" עם טיירון פאואר (1936) ו"ספנים אמיצים" עם ספנסר טרייסי, מיקי רוני ומלווין דאגלס (1937).
רוב הכסף שהרוויח הוצא על עורכי דין נגד הוריו שתבעו את חלקם ברווחים.
דודתו בקשה ממטרו גולדווין מאייר להעלות את שכרו וסכסוך זה פגע בקריירה שלו.
ב-1938 שיחק בסרט "החטוף" לפי ספרו של רוברט לואיס סטיבנסון וב-1940 שיחק במשפחת רובינסון השווייצרית.
במלחמת העולם השנייה שירת בצבא אך נפצע בתאונה ושוחרר.
לאחר המלחמה לא הצליח לשקם את הקריירה הקולנועית שלו ופנה לטלוויזיה בה השתתף בסדרות ובפרסומות.
נפטר בגיל 67 מאמפיזמה של הריאות.
אלפרד קולמבה ריביירו ידוע כפרדי (בפורטוגזית: Alfredo Kulembe Ribeiro; נולד ב-27 במרץ 1990) הוא כדורגלן אנגולי המשחק בעמדת הקשר ההתקפי בבודרום.
פרדי התחיל את הקריירה שלו בקבוצת הילדים של קוסטה דה קפאריסה, ממנה עבר בגיל 11 לבלננסש.
ב-3 באפריל 2009, פרדי ערך את הופעת הבכורה שלו בליגת העל הפורטוגזית, בהפסד 0–1 לאקדמיקה דה קוימברה.
הוא סיים את עונתו המלאה הראשונה עם 24 הופעות נטולות כיבושים, כשבעונה זו נשרה קבוצתו לליגת המשנה.
בינואר , הושאל לרקרטיבו ליבולו האנגולית עד לסיום העונה בפורטוגל.
עם חזרתו לבלננסש, הפך לחלק אינטגרלי מהרכב הקבוצה וכבש 8 שערים ב-38 הופעות כאשר בסיום עונה זו, חזרה קבוצתו לליגה הבכירה.
ב-12 באפריל 2014, כבש לראשונה בליגה הבכירה בפורטוגל בניצחון 1–3 נגד ויטוריה דה גימארייש, בו כבש צמד.
בינואר , פרדי חזר לקדנציה שנייה ברקרטיבו ליבולו.
ב-20 ביולי 2016, פרדי חתם לשנה באקסלסיור רוטרדם מליגת העל ההולנדית, וכעבור שנה חזר לקדנציה שנייה בבלננסש מליגת העל הפורטוגזית.
בקיץ , בלננסש התפלה מבלננסש סאד ופרדי הצטרף אליה, בעוד הראשונה הורדה לליגות הנמוכות.
ב-31 בינואר 2019, פרדי חתם באנטליהספור מליגת העל הטורקית.
ב-1 בספטמבר 2023 חתם באיופספור מהליגה הטורקית הראשונה.
ב-21 ביולי 2024 חתם בבודרום מטורקיה.
בצעירותו, פרדי שיחק בכל הנבחרות הצעירות של פורטוגל.
בפברואר , זומן לסגל נבחרת אנגולה.
ב-5 במרץ 2014, פרדי ערך את הופעת הבכורה שלו בנבחרת במשחק ידידות נגד .
ב-3 באוגוסט, פרדי הבקיע את שער הבכורה שלו בנבחרת בניצחון 0–1 נגד .
הפרדוקס של פיטו הוא תצפית המראה שבהתייחס למינים שונים, נראה כי שכיחות הסרטן אינה קשורה למספר התאים באורגניזם, בשונה מבני אותו מין, אצלם מספר התאים נקשר באופן ישיר לסיכוי לחלות בסרטן.
לדוגמה, שכיחות הסרטן בבני אדם גבוהה בהרבה משכיחות הסרטן בלווייתנים למרות שללווייתנים יש יותר תאים מבני אדם.
אם ההסתברות לסרטן הייתה קבועה על פני תאים, אפשר היה לצפות שללווייתנים תהיה שכיחות גבוהה יותר של סרטן מאשר בני אדם.
הפרדוקס של פיטו נקרא על שמו של הסטטיסטיקאי והאפידמיולוג האנגלי ריצ'רד פיטו, שצפה לראשונה בקשר.
פיטו ניסח לראשונה את הפרדוקס בשנת 1977. כשכתב סקירה כללית של , פיטו ציין כי על בסיס תא לתא, בני אדם היו הרבה פחות רגישים לסרטן מאשר עכברים.
הוא הציע כפתרון כי שיקולים אבולוציוניים שהיו אחראים ככל הנראה לשיעורי קרצינוגנזה לכל תא, שונים בין המינים.
הפרדוקס נותר בלתי פתור עד היום.
בתוך בני אותו המין, נראה כי הסיכון לסרטן וגודל הגוף נמצאים בקורלציה חיובית, אפילו לאחר בקרה כלפי גורמי סיכון אחרים.
מחקר אורך של 25 שנים על 17,738 עובדי מדינה בריטיים גברים, שפורסם ב-1998, הראה מתאם חיובי בין גובה לשכיחות סרטן עם רמה גבוהה של ביטחון סטטיסטי, גם לאחר שנבדקו גורמי סיכון כמו עישון.
מחקר דומה משנת 2011 של יותר ממיליון נשים בריטיות מצא עדויות סטטיסטיות חזקות לקשר בין סרטן לגובה, גם לאחר בדיקה של מספר גורמי סיכון סוציו-אקונומיים והתנהגותיים.
ניתוח משנת 2011 של סיבות המוות של 74,556 כלבים מבויתים מצפון אמריקה מצא ששכיחות הסרטן הייתה הנמוכה ביותר בגזעים הקטנים יותר, דבר המאשש את התוצאות של מחקרים קודמים.
עם זאת, בין מינים שונים, הקשר מתפרק.
במחקר משנת 2015, גן החיות של סן דייגו סקר תוצאות מ-36 מיני יונקים שונים בגודלם, החל מעכבר הדשא המפוספס, במשקל 51 גרם, ועד לפיל הגדול, שמשקלו מתקרב ל-100,000 ק"ג.
המחקר לא מצא קשר מובהק סטטיסטית בין גודל הגוף לשכיחות הסרטן, מה שמציע תמיכה אמפירית לתצפית הראשונית של פיטו.
האבולוציה של הרב-תאיים דרשה דיכוי של סרטן במידה מסוימת, ונמצאו קשרים בין מקורות הרב-תאיות לסרטן.
על מנת לפתח גופים גדולים יותר ותוחלת חיים ארוכה יותר, אורגניזמים נדרשו לדיכוי סרטן רב יותר.
עדויות מצביעות על כך שאורגניזמים גדולים, כמו פילים, פיתחו יותר עמידות לסרטן.
הסיבה המוצעת לכך שלאורגניזמים בגודל בינוני יש מעט יחסית מהגנים הללו היא שהיתרון של מניעת סרטן שהעניקו גנים אלה היה פחות מהחסרונות שלהם, למשל הפחתה בפוריות.
מינים שונים פיתחו מנגנונים שונים לדיכוי סרטן.
בינואר 2015, במאמר שפורסם ב-Cell Reports נטען שמצאו גנים בלווייתן קשת שעשויים להיות קשורים לאריכות ימים.
בערך באותו זמן, צוות שני של חוקרים זיהה פוליסכריד בחולד עירום שנראה חוסם התפתחות של גידולים.
באוקטובר 2015, שני מחקרים בלתי תלויים הראו שלפילים יש 20 עותקים של גן מדכא סרטן TP53 בגנום שלהם, כאשר לבני אדם ויונקים אחרים יש רק אחד.
מחקר נוסף הראה 14 עותקים של הגן הקיים ב-DNA של ממותות משומרות, אבל רק עותק אחד של הגן ב-DNA של תחש נהרות ושפנאים, קרובי משפחתו החיים הקרובים ביותר של הפיל.
הגן מדכא הגידול TP53 מסמן חלבון שמזהה אתרים פגועים ב-DNA, או תא שחווה לחץ.
לאחר מכן, החלבון TP53 מאט את צמיחת התא לתקופה קצרה שבמהלכה יתוקנו הנזקים שנגרמו לDNA, במקרה בו הנזק שנגרם הוא בלתי הפיך החלבון יהרוג את התא (אפופטוזה).
יכולת משופרת לתקן נזקי DNA עשויה להסביר את דיכוי הסרטן שנצפה בפילים.
התוצאות מצביעות על קשר אבולוציוני בין גודל בעלי חיים ודיכוי הגידול, כפי שטען פיטו.
כל זה מפחית משמעותית את הסיכון לחלות בסרטן".
הכותבים טענו כי גודל התא אינו אחיד בין מיני יונקים, מה שהופך את גודל הגוף לפרוקסי לא מושלם למספר התאים באורגניזם (לדוגמה, הנפח של כדורית דם אדומה בודדת של פיל הוא בערך פי ארבעה מנפח של כדורית דם של אדם).
יתר על כן, תאים גדולים יותר מתחלקים לאט יותר מתאים קטנים יותר, הבדל שמתערב באופן אקספוננציאלי לאורך החיים - תוחלת האורגניזם.
פחות חלוקת תאים פירושה פחות הזדמנויות למוטציות סרטניות, ומודלים מתמטיים של שכיחות סרטן רגישים מאוד לשיעורי חלוקת התאים.
בנוסף, לבעלי חיים גדולים יותר יש בדרך כלל קצב חילוף חומרים בסיסי נמוך יותר, בעקבות קשר לוגריתמי הפוך מוגדר היטב.
כתוצאה מכך, התאים שלהם יגרמו פחות נזק לאורך זמן ליחידת מסת גוף.
יחד, גורמים אלה עשויים להסביר חלק ניכר מהפרדוקס.
היכולת הנראית לעין של בעלי חיים גדולים לדכא סרטן במספר עצום של תאים עוררה מחקר רפואי פעיל בנושא.
בניסוי אחד, עכברי מעבדה שונו גנטית כדי לבטא מצב של "always-on" (בעברית: תמיד פעיל.
כלומר, ולא מושבת על ידי הגן MDM2) באנטיגנים פעילים של TP53, בדומה לאלו שנמצאו בפילים.
העכברים שעברו מוטציה הפגינו יכולת דיכוי גידול מוגברת, אך גם הראו סימני הזדקנות מוקדמת.
מחקר אחר הציב את p53 תחת פיקוח רגולטורי רגיל ולא מצא סימנים להזדקנות מוקדמת.
ההנחה היא שתחת המקדם המקורי שלו p53 אינו גורם להזדקנות מוקדמת, בניגוד ל-p53 המבוטא באופן מכונן.
פרדי אליאס גונדולה סמית (בספרדית: Freddy Elías Góndola Smith,; נולד ב-18 בספטמבר 1995 בפנמה סיטי שבפנמה) הוא כדורגלן פנמי המשחק בעמדת קשר הכנף.
גונדולה שיחק בקבוצות בלן מליגת העל של קוסטה ריקה, לה פיידד ממקסיקו, אוניברסיטריו וטאורו מליגת העל הפנמית ויארקויאנוס ודפורטיבו טאצ'ירה מליגת העל הוונצואלית.
ב-7 בינואר 2022 חתם באלחואלנסה מליגת העל של קוסטה ריקה.
ב-1 בינואר 2024, לאחר 91 הופעות ליגה, בהן הבקיע 18 שערים, שוחרר מהמועדון.
ב-18 בינואר 2024 חתם עד לתום עונת 2023/2024 במכבי בני ריינה מליגת העל הישראלית.
ב-7 באוקטובר 2021 ערך גונדולה את הופעת הבכורה שלו בנבחרת פנמה, בהפסד 1-0 לנבחרת אל סלוודור במסגרת מוקדמות מונדיאל 2022. ב-16 בנובמבר 2021 הבקיע את שער הבכורה שלו בנבחרת, בניצחון 2-1 על נבחרת אל סלוודור במסגרת מוקדמות מונדיאל 2022.
נכלל בסגל נבחרת פנמה לטורניר גביע הזהב 2023, וערך שתי הופעות בטורניר.
פרדי נאנדה דקר-אוברסטייחן (בהולנדית: Freddie Nanda Dekker-Oversteegen; 6 בספטמבר 1925 – 5 בספטמבר 2018) הייתה חברה במחתרת ההולנדית במהלך כיבוש הולנד במלחמת העולם השנייה.
פרדי אוברסטייחן נולדה ב-6 בספטמבר 1925 בכפר הולנד, היום חלק מהארלם.
הוריה התגרשו כשהייתה קטנה, והיא ואחותה הגדולה טרוּס מנגר-אוברסטייחן, הגדולה ממנה בשנתיים, גדלו עם אמן.
מאוחר יותר נישאה האם בשנית וילדה את אחיה למחצה.
אמן הייתה קומוניסטית, שעודדה את הבנות לעזור לנזקקים ולפעול לשינוי חברתי.
המשפחה חיה בעוני, אך למרות זאת, לפני שהמלחמה הגיעה להולנד, החביאו פליטים שברחו מהגרמנים.
כשהמלחמה הגיעה להולנד, זוג יהודים שהמשפחה החביאה בבית שלה הועבר למקום אחר.
הקהילה היהודית חששה שיתפסו אותם אצלם, כי הדעות הפוליטיות של המשפחה היו ידועות.
אבל בסופו של דבר הזוג נתפס ונרצח, והדבר השפיע מאוד על פרדי.
פרדי אוברסטייחן ואחותה הגדולה טרוס החלו לחלק עלונים אנטי-נאציים, דבר שמשך את תשומת לבו של מפקד מועצת ההתנגדות בהארלם, פרנס ואן דר וויל.
באישור אמן הצטרפו הבנות למועצת ההתנגדות.
פרדי הייתה אז בת ארבע עשרה, אך נראתה צעירה יותר כשאספה את שערה בצמות, מה שעזר לפעילותה במחתרת כי פחות חשדו בה.
אוברסטייחן, אחותה, וחברתן האני סכאפט פעלו לחבל בנוכחות הצבאית הנאצית בהולנד.
הייתה תקופה שהן היו הנשים היחידות במחתרת ההולנדית.
הן פעלו להשבית גשרים ופסי רכבת בעזרת חומר נפץ, הן הבריחו ילדים יהודים למקומות מסתור, והעבירו מסמכים ונשק ממקום למקום עבור המחתרת.
האחיות אוברסטייחן גם השתתפו בהרג חיילים נאציים.
באחד המקרים פרדי שימשה כתצפיתנית, בזמן שטרוס פלירטטה עם קצין נאצי בבר, ושכנעה אותו לצאת איתה לטייל ביער, שם חיכו לו אנשי המחתרת שירו בו והרגו אותו.
הבנות גם ירו בעצמן בקצינים נאציים, תוך כדי נסיעה על אופניים, או בקרבת הבתים של הקצינים.
המשימות האלה לא היו קלות לאחיות, אבל הן הרגישו שהן הכרחיות.
לעומת זאת, הן סירבו לקחת חלק במשימה שכללה חטיפה של ילדים של קצין נאצי במטרה לשחרר תמורתם אסירים הולנדיים, כי הן פחדו שהילדים יפגעו.
הפעילות במחתרת ההולנדית במהלך מלחמת העולם השנייה השפיעה על אוברסטייחן והטראומה הקשתה עליה בהמשך חייה.
בראיון שנתנה ציינה שהיא התמודדה עם הטראומה על ידי "נישואין ועשיית ילדים", אך היא סבלה מסיוטים וקשיי שינה.
בשל היחס השלילי לקומוניזם במלחמה הקרה, האחיות אוברסטייחן לא קיבלו בהולנד את הכבוד והיוקרה שהגיעו להן, בעקבות הקשר שלהן לקומוניזם.
רק בשנת 2014 זכו פרדי וטרוס ב על ידי ראש ממשלת הולנד, מארק רוטה, על פעולות ההתנגדות שלהן במהלך המלחמה.
נקראו גם רחובות על שמן.
אוברסטייחן שימשה כחברת מועצת המנהלים בקרן הלאומית של האני סכאפט, שהוקמה על ידי אחותה, טרוס.
לקראת סוף חייה, אוברסטייחן חוותה סדרה של התקפי לב.
היא נפטרה ב-5 בספטמבר 2018 בבית אבות, יום אחד לפני יום הולדתה ה-93.
פרדי אוברסטייחן התחתנה עם יאן דקר.
פרדוקס סיבוב המטבעות הוא בעיה מתמטית, הסותרת את האינטואיציה, המתארת מטבע המסתובב סביב שפת מטבע אחר בגודל שווה.
המטבע הנע משלים שני סיבובים מלאים על ציר המטבע, ולא אחד, לאורך היקפו של המטבע הנייח וכאשר התצפית נעשית ממערכת חיצונית.
ניתן להכליל את הבעיה גם למטבעות בעלי רדיוסים שונים.
התחל עם שני מטבעות זהים הנוגעים זה בזה כשצידי "ראשם" מוצגים ומקבילים.
תוך שמירה על מטבע A נייח, סובב את מטבע B סביב A, תוך שמירה על נקודת מגע ללא החלקה.
כאשר מטבע B יגיע לצד הנגדי, שני הראשים יהיו שוב מקבילים ובכך נראה כי מטבע B השלים סיבוב מלא סביב צירו.
המשך תנועה של B יחזיר אותו לנקודת ההתחלה ובכך ישלים סיבוב שני סביב צירו.
באופן פרדוקסלי, נראה שמטבע B עשה מרחק הכפול מהיקפו.
עם זאת, מכיוון ששני המטבעות בעלי היקף זהה, הרי בהגדרה מטבע B עבר דרך השווה להיקפו שלו.
הסיבוב השני נובע מהעובדה שהנתיב שלאורכו הוא מתגלגל הוא מעגלי.
אחת הדרכים להמחיש את העניין היא למתוח קו ישר שאורכו שווה להיקף המטבע ולהסיע לאורכו את מטבע B.
כך ניתן לראות שמטבע B מבצע רק סיבוב אחד סביב צירו לאורך הנתיב הישר.
באותה מידה, החלקת מטבע B סביב היקף מטבע A, במקום לגלגל אותו, תוך שמירה על נקודת המגע הנוכחית שלו, תקנה סיבוב נוסף המייצג את "הסיבוב השני" בתרחיש המקורי.
כאשר מטבע B מסתובב, כל נקודה בהיקפו מתארת עקומה קרדיואידית.
מתחילתו ועד סופו, מרכז המטבע הנע עובר במסלול מעגלי.
היקף המטבע הנייח ומסלול המרכז יוצרים שני מעגלים קונצנטריים.
רדיוס המעגל החיצוני הוא סכום הרדיוסים של המטבעות; לפיכך, היקף הנתיב של המרכז הנע הוא פי שניים מההיקף של כל אחד מהמטבעות.
מרכז המטבע המסתובב, מתקדם למרחק כפול מהיקפו.
לכן, המטבע הנע מבצע שני סיבובים סביב צירו.
רדיוסים לא שווים וצורות אחרות
מטבע ברדיוס r מתגלגל סביב מטבע ברדיוס R משלים + 1 סיבובים.
הסיבה לכך היא שמרכז המטבע הנע עובר במסלול מעגלי עם רדיוס (או היקף) של = + 1 מהרדיוס שלו (או ההיקף).
במקרה קצה, כאשר R = 0, המטבע עם רדיוס r יבצע + 1 = סיבוב אחד.
הצורה שסביבה מגלגלים את המטבע לא חייבת להיות עיגול: סיבוב אחד מתווסף ליחס היקפים של שתי הצורות כאשר מדובר בכל מצולע פשוט או עקומה סגורה שאינה חותכת את עצמה.
אם הצורה מורכבת, מספר הסיבובים שנוסף (או נגרע, אם המטבע מתגלגל בתוך העקומה) הוא הערך המוחלט של אינדקס הליפוף שלו.
הפרדוקס קשור ליממה כוכבית שהוא הזמן שלוקח לכדור הארץ להסתובב עד שכוכב מרוחק חוזר לאותו מיקום בשמיים, בעוד שיממה שמשית הוא הזמן שבו השמש חוזרת לאותו מיקום.
בשנה יש בערך 365.25 ימי שמש, אבל 366.25 יממות כוכביות כדי לחשב סיבוב אחד סביב השמש.
מכיוון שליממה שמשית יש 24 שעות, ליממה כוכבית יש בערך × 24 שעות = 23 שעות, 56 דקות ו-4.1 שניות.
גרסה של הפרדוקס קיימת גם בתורת החבורות, במיוחד הניתוח של חבורת לי.
אחת ההרכבות של קבוצה זו מתבססת על העובדה שכדור המתגלגל סביב כדור אחר, אשר לו רדיוס גדול פי שלושה, יבצע ארבעה סיבובים מלאים, ולא שלושה.
שגיאה במבחני SAT של שנת 1982
ב-1 במאי 1982, במבחן ה-SAT לקבלה לקולג' בארצות הברית, הופיעה שאלה ולה מספר תשובות בנוגע לבעיה זו.
שלושה נבחנים הוכיחו שבין האפשרויות שניתנו לא הייתה אף תשובה נכונה.
פָּרָדִיגְמָה (או דְּפוּסָה) היא תבנית מחשבה המגדירה את העמדה של אדם (או של קבוצה חברתית), ומשפיעה על תפיסת המציאות שלו ועל הדרך שבה הוא רואה את העולם.
בהקשר המדעי, פרדיגמה מתייחסת לאוסף ההנחות ומושגי היסוד המגדירים את עמדתה של קהילה מדעית מסוימת ביחס למושא המחקר.
המונח פרדיגמה נטבע בסוף המאה ה-19. בתחילה היה השימוש במילה רווח בשדה הדקדוק.
מילונים מתחילת המאה ה-20 מציינים את משמעות המילה רק בהקשר הדקדוקי של השפה או הרטורי, כתחליף למשל.
בשדה הבלשנות השתמש פרדינן דה-סוסיר במונח "פרדיגמה" על מנת להצביע על סדרה של אלמנטים לשוניים הדומים זה לזה.
פילוסוף המדע תומאס קון נתן למונח את משמעותו הנוכחית כאשר השתמש בו כדי להתייחס למערך הכולל של העמדות, התפיסות והשיטות המגדירים את החשיבה המדעית בתקופה נתונה.
בספרו "המבנה של מהפכות מדעיות" משנת 1962 טבע קון את המונח "פרדיגמה" בהתייחסו להשקפה הרווחת אצל קהילת מדענים העוסקת באותו תחום בתקופה מסוימת.
בעקבות ביקורת שנמתחה על כך שהוא השתמש במונח "פרדיגמה" במשמעויות רבות ושונות זו מזו, שיפר קון את הגדרתו.
בנוסף, בשל האינפלציה בשימוש הלא-מדויק במושג המקורי "פרדיגמה" מאז פרסום ספרו, קון אף הציע להחליף את המונח "פרדיגמה" במונח "מטריצה דיסציפלינרית".
לפי הגדרתו המשופרת של קון, פרדיגמה, או מטריצה דיסציפלינרית, כוללת ארבעה רכיבים:
הכללות סמליות – המרכיבים הצורניים או הניתנים להצגה בכלים של התאוריה המדעית, כגון נוסחאות מתמטיות, ניסוחי תגובות כימיות וכו'.
התחייבויות מטאפיזיות של קהילת המדענים – ההסכמה בין המדענים על האונתולוגיה של התאוריה, כלומר: העצמים שקיימים בעולם ותכונותיהם.
ערכים – האמונות לגבי מהי תאוריה טובה, מהם ניבויים טובים, מהם באופן כללי המאפיינים של הסבר טוב וכו'.
אקסמפלאר – אוסף דוגמאות משותפות של פתרונות של בעיות, המשמשות מופת ודגם לחיקוי כיצד יש לפתור בעיות דומות.
למונחים "חשיבה קבוצתית" (Groupthink) ו"הלך רוח" (Mindset) ישנה משמעות דומה בהקשר של דוגמאות בקנה מידה גדול יותר וקטן יותר של המחשבה המדעית המאורגנת.
מישל פוקו השתמש במונחים "אפיסטמה" ו"שיח", "מאתיסיס" ו"טקסינומיה" בדברו על "פרדיגמה" במובן בו השתמש קון.
לעיתים מעברי פרדיגמה הם דרמטיים ביותר, במיוחד כאשר אין מצפים להם.
אחת הדוגמאות היא ההתפתחות שחלה בתחום הפיזיקה בין סוף המאה ה-19 ותחילת המאה ה-20. בסוף המאה התשע עשרה נראתה הפיזיקה כתחום המשלים את מעט הקצוות התאורטיים שנותרו על מנת ליצור מערכת הידועה ומובנת ברובה הגדול.
בשנת 1900 לורד קלווין הצהיר את הצהרתו הידועה לפיה "אין מה לגלות בפיזיקה עוד.
כל שנותר הוא רק מדידות מדויקות יותר ויותר".
חמש שנים לאחר מכן פרסם אלברט איינשטיין את מאמרו על תורת היחסות הפרטית, שקרא תיגר על אוסף הכללים שניסחה המכניקה הניוטונית, אשר שימשו לתיאור כוח ותנועה במשך יותר ממאתיים שנים.
במקרה זה, הפרדיגמה החדשה מצמצמת את הישנה לכדי מקרה פרטי (המכניקה הניוטונית משמשת להערכת גדלים פיזיקליים הקשורים במהירויות נמוכות יחסית למהירות האור).
בספר "המבנה של מהפכות מדעיות" כתב קון כי "מעבר מוצלח מפרדיגמה אחת לשנייה דרך מהפכה הוא דרך ההתפתחות הרגילה של המדע הבוגר".
רעיונו של קון היה עצמו מהפכני לזמנו, וגרם לשינוי מהותי בדרך בה דיברה הקהילה האקדמית על המדע.
כך, הוא גרם ל"מעבר פרדיגמה" בהיסטוריה, בפילוסופיה ובסוציולוגיה של המדע.
השימוש המקובל הנוסף במילה "פרדיגמה" היא במובן של "ראיית העולם" .
כך לדוגמה במדעי החברה, משתמשים במושג כדי לתאר סדרה של התנסויות, אמונות וערכים, המשפיעים על הדרך בה היחיד תופס את המציאות ומגיב לתפיסה זו.
מדעי החברה אימצו את המונח של קון "מעבר פרדיגמה" על מנת להתייחס לתופעה חברתית מסוימת, מעבר למשמעות אליה התכוון קון.
כן משתמשים במילה על מנת לציין מבנה, סדרה או טיפוס המובדל במובהק מאחרים.
בהקשר זה משתמשים לרוב בשדה העיצוב.
פרדיגמות עיצוביות, או "ארכיטיפים", יוצרים תקדימים תפקודיים לפתרונות עיצוביים.
בפסיכולוגיה ניסויית, למשל, משתמשים במונח "פרדיגמה" כדי לתאר טיפוס מסוים של ניסוי.
כך, לדוגמה, פרדיגמת "Go/NoGo" מתארת ניסויים בהם נבדק מתבקש להגיב רק כאשר הוא מזהה את גירוי המטרה, ולא להגיב עבור כל גירוי אחר.
שימוש נוסף הוא בתחום הקיברנטיקה.
כאן המובן הוא, במובן הרחב, תוכנית אב שמטרתה להפחית את הכאוס במערכת מסוימת.
פרדיגמה תהיה מעין איסור להמשיך בכל פעולה שתגדיל את כמות האנטרופיה במערכת.
על מנת ליצור פרדיגמה כזו, על מערכת סגורה לקבל כל שינוי הנדרש לשם כך.
מכאן שפרדיגמה במובן זה יכולה להתרחש רק במערכת שעדיין לא הגיעה לצורתה הסופית.
במדעי המחשב, משתמשים במונח "פרדיגמה" בשביל לאגד אוסף של שפות תכנות בעלות מאפיינים מרכזיים משותפים.
מקור המילה מיוונית Paradeigma, שפירושה: תבנית / מתכונת, או מהמילה היוונית Paradeiknunai, שפירושה: דוגמה / הדגמה.
ניתן לתרגם את המונח לעברית כ"עלדגם", ויהודה מלצר אכן שקל לעשות זאת כאשר תרגם את ספרו של תומאס קוּן "המבנה של מהפכות מדעיות" לעברית.
האקדמיה ללשון העברית הציעה את המילה דְּפוּסָה כמונח עברי.
פרדי מרקיורי היה זמר, פסנתרן, מלחין, פזמונאי ומפיק מוזיקלי בריטי, וסולן להקת הרוק קווין.
מרקיורי ניחן באישיות בימתית ראוותנית, ובמנעד קולי יוצא דופן של ארבע אוקטבות.
הוא חיבר והלחין את רוב השירים הגדולים ביותר של הלהקה.
נולד בשם פארוך בולסרה (Farrokh Bulsara, בגוג'ראטית: ફારોખ બલસારા) בסטון טאון, זנזיבר שבאפריקה (כיום חלק מטנזניה) למשפחה שהשתייכה לקהילה הפארסית-הודית במחוז גוג'ראט שבהודו הבריטית, קהילה שהיגרה מפרס לתת-היבשת ההודית במאה השביעית עקב רדיפות דתיות.
שם משפחתו "בולסרה" נגזר מהעיירה בולסר שבמחוז גוג'ראט.
למרקיורי הייתה אחות קטנה בשם קשמירה.
משפחתו עברה לזנזיבר כדי שאביו יוכל להמשיך בעבודתו כקופאי במשרד המושבות הבריטי.
מרקיורי נולד עם ארבע שיניים עודפות, מה שגרם ללסתו העליונה לבלוט.
הוא בילה את רוב נעוריו בהודו והתחיל ללמוד נגינה בפסנתר בגיל שבע.
כשהיה בן שמונה נשלח לפנימייה הבריטית לבנים "סנט פיטר" ליד מומבאי.
במומבאי הוא הקים להקה בית ספרית בשם The Hectics, שניגנה בעיקר גרסאות כיסוי לזמרי רוק אנד רול כמו ריצ'רד הקטן ואלביס פרסלי.
בפנימייה החל לקרוא לעצמו פרדי בולסרה.
בפברואר 1963, והוא בן 17, חזר מרקיורי לדירת הוריו בזנזיבר.
באותה השנה נאלצו מרקיורי ומשפחתו לברוח מזנזיבר בגלל מהפכת זנזיבר העקובה מדם, שבה מצאו אלפי ערבים והודים את מותם.
המשפחה עברה לבית קטן בפלתהם, מידלסקס, שבלונדון.
הוא התקבל לקולג' איזלוורת' פוליטכניק במערב לונדון, ושם למד אומנות.
הוא קיבל דיפלומה באומנות ובעיצוב גרפי מקולג' האומנויות אילינג.
מרקיורי נולד כאזרח בריטי ונשאר כך כל חייו.
אחרי סיום לימודיו הצטרף מרקיורי למספר להקות, ומכר בגדי יד-שנייה בשוק קנסינגטון עם חברתו מרי אוסטין.
הוא גם עבד בנמל התעופה לונדון הית'רו.
בשנת 1969 הצטרף ללהקה הליברפולית Ibex.
כשהלהקה לא צלחה הצטרף ללהקה שנייה, בשם Sour Milk Sea.
גם להקה זו התפרקה בתחילת 1970.
באפריל 1970 חבר מרקיורי לגיטריסט בריאן מיי ולמתופף רוג'ר טיילור להקמת להקת קווין.
טיילור ומיי היו יחד בלהקה בשם "סמייל", שהתפרקה לאחר עזיבת הסולן, טים סטאפל.
בסביבות תקופה זו שינה את שם משפחתו מבולסרה למרקיורי.
ב־1971 צורף אל קווין נגן הבס ג'ון דיקון, אחרי שבסיסיטים אחרים שניסו - מייק גרוס, בארי מיטשל ודאג בוגי - לא הצליחו להשתלב בלהקה.
מרקיורי בחר ללהקה את שמה ועיצב את הלוגו המפורסם שלה.
מרקיורי סיפר בראיונות כי הוא מעריץ אדוק של ג'ימי הנדריקס, של אריתה פרנקלין ושל זמרת האופרה מונסרט קאבאייה, ושאלו שימשו השראה רבה בשבילו.
המנעד הקולי של מרקיורי היה רחב בצורה יוצאת דופן והשתרע על ארבע אוקטבות.
מונסראט קאבאייה, שהופיעה איתו והוציאה אלבום משותף איתו, אישרה שהוא הגיע מתו הפה הנמוך של קול בס עד לתו הפה הגבוה של סופראנו, שאותו אפשר לשמוע ב-"It's Late".
קול הדיבור שלו היה בריטון, אך את רוב שיריו הוא שר בטנור צלול.
מרקיורי כתב עשרה מתוך 17 מהשירים שבאוסף "Greatest Hits", הנמכר ביותר של קווין.
המאפיין הבולט ביותר של כתיבתו היה השילוב בין ז'אנרים מוזיקליים שונים ומגוונים, שכלל בין השאר רוקבילי, רוק פרוגרסיבי, הבי מטאל, גוספל ודיסקו.
את רוב שיריו כתב על הפסנתר, אף על פי שידע לנגן גם בגיטרה ובנעוריו נהג להקשיב לאומנים שהשתמשו בה, כמו דייוויד בואי, הביטלס וג'ימי הנדריקס.
לעיתים הוא שילב צ'מבלו וסינתיסייזר.
מרקיורי נודע בכישרונו ובכריזמה שלו בהופעות.
הופעותיו היו תאטרליות מאוד ושלהבו את הקהל במידה רבה.
הוא נהג להופיע בתלבושות ססגוניות ושערורייתיות.
ב־1972 אימץ מרקיורי את השם הבדוי לארי לורקס וביצע גרסאות כיסוי לשירים "I Can Hear Music" ו-"Goin' Back", שפורסמו יחד כסינגל ב־1973.
בשנת 1984 פרדי מרקיורי שיתף פעולה עם המוזיקאי האיטלקי ג'ורג'יו מורודר, והוציא את הסינגל "Love Kills".
מרקיורי הוציא שני אלבומי סולו, "Mr.
אלבומים אלו הצליחו והתברגו במקומות הראשונים במצעד הפזמונים הבריטי.
אלבום הסולו הראשון שלו, "Mr.
Bad Guy", נחל הצלחה גדולה ונכנס לעשירייה הפותחת במצעד האלבומים הבריטי.
רמיקס של "Living on My Own", שיר מתוך האלבום, הגיע בשנת 1993 (סביב יום השנה השני למותו) למקום הראשון במצעד הפזמונים הבריטי.
האלבום כלל שילוב כבד של כלי הסינתיסייזר.
"Barcelona" נעשה בשיתוף מונסראט קאבאייה והיה להצלחה מסחרית.
זהו אחד האלבומים הראשונים ששילב אלמנטים מז'אנר הפופ ומז'אנר האופרה.
שיר הנושא מהאלבום שימש שיר הפתיחה לאולימפיאדת ברצלונה, וגם הצליח בספרד.
אותו אלבום כלל גם שיר The Golden Boy.
אחד מלהיטיו של מרקיורי בתור זמר סולו היה גרסת הכיסוי שלו לשיר "The Great Pretender" של הפלאטרס.
בספטמבר 2006 יצא אלבום אוסף של קריירת הסולו של מרקיורי בבריטניה לכבוד יום הולדתו השישים.
האלבום נכנס לעשירייה הפותחת של מצעד האלבומים הבריטי.
ב־1981 חבר מרקיורי למייקל ג'קסון וביצע איתו כמה שירים שמעולם לא יצאו לאור באופן רשמי, בהם "There Must Be More To Life Than This" ו-"State Of Shock".
בסופו של דבר יצא השיר הראשון, בביצוע מחודש של מרקיורי לבדו, ב־1985 באלבום "Mr.
השני יצא ב־1984 בביצוע מחודש של חמישיית הג'קסונים עם מיק ג'אגר.
מייד לאחר סבב ההופעות הגדול של קווין בשנת 1986, שהסתיים ברצף הופעות באצטדיון ומבלי ובנבוורת, הפסיקה הלהקה להופיע.
היא הסבירה כי למרקיורי לא נותר כוח להמשיך לאחר סיבוב הופעות כה אינטנסיבי.
באוקטובר אותה שנה נפוצו בתקשורת הבריטית שמועות שלפיהן מרקיורי חולה באיידס, בתגובה לידיעה כי כמה מבני זוגו לשעבר נפטרו מהמחלה, לבדיקת דם שעשה ולהפסקה הפתאומית של ההופעות.
מרקיורי התעלם מהדעות הללו ולא הודיע על מחלתו בציבור.
לטענת בן זוגו, ג'ים האטון, מרקיורי אובחן באפריל 1987.
בשנים 1989–1990 הקליטה הלהקה את אלבומה האחרון, "Innuendo".
צילומי הקליפ "These Are the Days of Our Lives" במאי 1991 היו הפעם האחרונה שבה הופיע מרקיורי מול עדשת המצלמה.
הלהקה המשיכה לפעול ולהקליט; מרקיורי, שגסס מאיידס, הגיע לאולפן למשך שעה או שעתיים ביום כשהוא חלוש ומתקשה ללכת ולשיר.
לאחר סיום ההקלטות, ביוני 1991, פרש מרקיורי ממוזיקה.
לקראת סוף ימיו החל לאבד את ראייתו ומצבו הידרדר עד שלא היה יכול לצאת ממיטתו.
מרקיורי החליט לזרז את מותו על ידי סירוב לקיחת התרופות פרט למשככי כאבים.
ב־23 בנובמבר 1991, פורסמה בשמו של מרקיורי הצהרה לעיתונות העולמית:
מרקיורי מת 24 שעות לאחר הצהרתו בביתו שבקנזינגטון, בנוכחות חבריו הקרובים, ב־24 בנובמבר 1991. בן 45 במותו.
סיבת המוות שנרשמה הייתה דלקת ריאות כתוצאה ממחלת האיידס בה חלה.
את הלווייתו של מרקיורי ערך כהן דת זורואסטרי והוזמנו אליה בני משפחתו ו־35 חבריו הקרובים ביותר, ובכללם חברי להקת קווין ואלטון ג'ון.
גופתו נשרפה והאפר ניתן למרי אוסטין על פי בקשתו.
אוסטין קברה את האפר במקום סודי, שהצהירה כי לעולם לא תגלה היכן הוא.
חברי קווין הנותרים הקימו בשנת 1992 את "קרן עוף החול של מרקיורי" למאבק באיידס, וארגנו מופע צדקה לזכר פרדי מרקיורי.
במופע זה שרו את שירי קווין, לצד חברי הלהקה, מוזיקאים רבים כגון רוברט פלאנט, מטאליקה, רוג'ר דלטרי, אנני לנוקס, אלטון ג'ון, Guns N' Roses, דייוויד בואי, בוב גלדוף, ג'ורג' מייקל ועוד.
מרקיורי הוריש את ביתו, תמלוגים ורוב הונו לחברתו ובת זוגו לשעבר, מרי אוסטין, ואת היתר – למשפחתו.
נוסף על כך הוא הוריש 500 אלף פאונד לג'ים האטון, בן זוגו באותה התקופה, 500 אלף לשף האישי שלו, 500 אלף לעוזר האישי שלו ו־100 אלף לנהג שלו.
מרקיורי הצהיר בריאיון שהוא הומוסקסואל, ובריאיון אחר אמר שהוא ביסקסואל.
במהלך שנות ה־70 קיים מערכת יחסים עם מרי אוסטין, שאותה הכיר דרך בריאן מיי.
הוא גר איתה כמה שנים במערב קנזינגטון בלונדון לפני שהצטרף לקווין.
כשגילה לה על נטייתו המינית נגמר הקשר הרומנטי ביניהם, אך השניים נשארו ידידי נפש עד יומו האחרון.
מרקיורי טען כי לעולם לא תשתווה אהבתו למרי לאהבתו לאדם אחר, ואף שהזוגיות ביניהם הסתיימה טען כי היא אשתו.
הוא כתב על מרי כמה שירים, המוכר בהם הוא "Love of My Life".
בתחילת שנות ה־80 החל מרקיורי לבלות במועדוני הומוסקסואלים בניו יורק, ושם נהג להשתכר ולהשתמש בסמים לעיתים קרובות.
רוב מערכות היחסים של מרקיורי היו עם גברים ולא נמשכו זמן רב.
בשנת 1985 החל מערכת יחסים עם מעצב השיער שלו, ג'ים האטון, שאותו פגש בבר גיי בלונדון.
האטון אובחן נשא HIV ב־1990. הוא סעד את מרקיורי בחוליו ונכח במותו, ושימש למרקיורי כתף תומכת.
האטון חי עם מרקיורי בשש השנים האחרונות של חייו, ולאחר מותו פרסם את הספר "Mercury and Me", שבו תוארה מערכת היחסים ביניהם.
מרקיורי נותר דמות פופולרית בבריטניה עד היום.
בסקר מאה הבריטים הגדולים שערך BBC בשנת 2002, הוא הגיע למקום ה־58. הוא אף הוזכר במכתב ההתאבדות של קורט קוביין, שבו כתב קוביין כי הוא מעריץ את יכולתו של מרקיורי להתלהב מהקהל ולהפגין נוכחות בימתית מרשימה.
שניים משיריו של מרקיורי, "Bohemian Rhapsody" ו-"We Are the Champions", נבחרים פעם אחר פעם בסקרים שונים כשירים הטובים ביותר אי פעם.
"Bohemian Rhapsody" אף צוין כשיר ה־38 המושמע ביותר ברשת "ספוטיפי".
בשנת 2011 החלה קווין בשיתוף פעולה עם הזמר אדם למברט, יוצא העונה השמינית של "אמריקן איידול", במטרה להחיות מחדש את הלהקה.
קווין החלה לפעול מחדש אך עם הרכב חלקי: אדם למברט, בריאן מיי ורוג'ר טיילור, ללא מרקיורי והבסיסט ג'ון דיקון, אשר פרש מהלהקה ב־1997. כיום הם יוצאים לסיבובי הופעות מסביב לעולם וממשיכים להופיע, לפי בקשתו של מרקיורי ש"ההצגה חייבת להימשך" (The Show Must go on).
הדואר המלכותי הבריטי הכריז שבול המילניום יוקדש לפרדי מרקיורי.
עד אז הופיעו רק בני משפחת המלוכה הבריטית על בולים בממלכה המאוחדת.
לרגל ציון 70 שנה להולדתו של מרקיורי הוחלט לקרוא על שמו אסטרואיד – "17473 פרדימרקיורי".
האסטרואיד התגלה ב־1991, שנת מותו של מרקיורי.
בנובמבר 2018 יצא לאקרנים הסרט "רפסודיה בוהמית", על אודות חייו של מרקיורי ולהקת קווין.
את דמותו של מרקיורי גילם בסרט רמי מאלק.
הסרט זכה להצלחה רבה מאוד והפך לסרט הביוגרפי המכניס ביותר בכל הזמנים, ואף נכנס למקום ה־62 ברשימת הסרטים המכניסים ביותר בכל הזמנים.
הוא גם זכה בארבעה פרסי אוסקר, ובהם הפרס לשחקן הטוב ביותר.
אחת הביקורות על הסרט הייתה שכדי לקבל את הזכות להשמיע את שירי קווין לא הוצגו בו פרטים בוטים.
פרדי נגד ג'ייסון הוא סרט אימה משנת 2003 שבוים על ידי רוני יו.
הסרט הוא קרוס-אובר בין סדרת הסרטים סיוט ברחוב אלם ויום שישי ה-13, כסרט השמיני והאחד עשר בשתי הסדרות בהתאמה, אשר מעמת בין שתי דמויותיהן הראשיות - פרדי קרוגר וג'ייסון וורהיס.
עלילת הסרט מתרחשת אחרי פרדי מת: הסיוט האחרון וג'ייסון הולך לגיהנום: יום שישי האחרון, אבל לפני ג'ייסון אקס.
פרדי קרוגר (רוברט אנגלונד) לכוד בגיהנום, וזועם כשההורים של ספריגנווד מוצאים דרך לגרום לילדיהם לשכוח ממנו, מה שהופך אותו לחסר אונים ואינו יכול לברוח.
נחוש בדעתו לגרום להם לזכור אותו ולפחד ממנו, פרדי מאתר בגיהנום את ג'ייסון וורהיס (קן קירזינגר) ומסווה את עצמו לאמו של ג'ייסון, פמלה וורהיס (פאולה שו), ומשכנע אותו לקום שוב וללכת לספרינגווד להרוג את הצעירים; למרות שג'ייסון יהרוג, פרדי יהיה זה שיואשם, וכך יוכל להימלט.
ג'ייסון מגיע לרחוב אלם, ומתגנב לתוך הבית שבו ננסי תומפסון וג'סי וולש התגוררו, אשר כיום בבעלותם של לורי קמפבל (מוניקה קינה) ואביה האלמן (טום באטלר).
בזמן שלורי, ידידיה קיה (קלי רולנד), גיב (קת'רין איזבל), בלייק (דייוויד קפ) וטריי (ג'סי האטץ'), בבית, טריי נרצח באכזריות על ידי ג'ייסון באמצעות המצ'טה שלו.
אחרי ששמעה מספר שוטרים דנים בטעות על פרדי, לורי נרדמת וחולמת חלום על פרדי, מה שמאפשר לו לקבל כמה מכוחותיו בחזרה.
אז מנסה פרדי לתקוף את בלייק.
עם זאת, הוא לא מצליח לפגוע בו, ומחליט לנוח עכשיו ו"לתת לג'ייסון ליהנות קצת".
אז מתעורר בלייק לגלות שראשו של אביו נערף, ורגע לאחר מכן נרצח בעצמו על ידי ג'ייסון.
ללורי יש חלומות חוזרים על פרדי והיא מספרת לקיה וגיב על זה.
היא מתאחדת עם החבר שלה, ויל רולינס (ג'ייסון ריטר) וחברו מארק (ברנדן פלטשר), שהיו מטופלים בבית חולים לחולי נפש וברחו לאחר ששמעו על הרציחות ברחוב אלם.
במסיבת רייב, גיב נרדמת, וחולמת שהיא מותקפת על ידי פרדי לאחר שהוא לקח את הצורה של טריי המנוח כדי לפתות אותה למלכודת שלו.
חוגג אחר מנסה לאנוס אותה, אבל ג'ייסון מופיע והורג את השניים, ומרגיז את פרדי, אשר מבין כי ג'ייסון לא יפסיק להרוג ושהציבור הופך להיות מפוחד יותר מג'ייסון מאשר ממנו.
ג'ייסון הולך על השתוללות סביב הרייב, והורג כמה חוגגים אחרים.
לאחר מכן, ויל, לורי, קיה, ושני חברים סטודנטים, פריבורג (קייל לבין) ולינדרמן (כריס מרקט), בורחים ונפגשים עם סטאבס (לוכלין מונרו).
הקבוצה מגבשת תוכנית להביס את פרדי וג'ייסון; הם ייקחו את ג'ייסון בחזרה לאגם קריסטל, ולורי תמשוך את פרדי לעולם האמיתי כדי להילחם נגד ג'ייסון; בעולם האמיתי, פרדי יהיה פגיע, וג'ייסון, בבית אגם קריסטל, יהיה "יתרון מגרש ביתי" ויישאר בטריטוריה שלו וכך לא ישליטו טרור בספרינגווד.
פרדי הורג את מארק ומשאיר הודעה מדממת על גבו שאומרת "פרדי חזר", ולאחר מכן משתלט על גופו של פריבורג כדי לעצור את הקבוצה מלקחת היפונסיל, סם שימנע מהם לישון ולחלום.
ג'ייסון מחשמל את סטאבס ולאחר מכן מתעמת עם פרדי בגופו של פריבורג, שמזריק לג'ייסון שני בקבוקונים של סם הרגעה.
ג'ייסון חוצה את פריבורג לשניים לפני שמתעלף.
ברגע שהוא בתוך עולם החלומות של פרדי, ג'ייסון מבין שהוא הונה ורב עם פרדי.
בתחילה פרדי חושב שג'ייסון אינו פוחד משום דבר, אשר בשילוב בלתי מנוצח שלו בעולם האמיתי הופך אותו בלתי אפשרי להריגה גם בעולם החלומות.
אבל אז פרדי מגלה במקרה את הפחד של ג'ייסון ממים, מנצל זאת כדי להפוך את ג'ייסון בחזרה לילד, ואז מביא אותו אל סיוט הילדות שלו כשהוא מחל להטביע אותו.
אולם, לפני שפרדי יכול להרוג את ג'ייסון, לורי נכנסת לעולם החלומות וקוטעת את הקרב, שגורם לג'ייסון להתעורר ולתקוף את הקבוצה, אשר כעת באגם קריסטל.
פרדי, זועם, מנסה להרוג את לורי, לאחר שמגלה לה שהוא היה זה שהרג את אמא שלה, אבל היא מתעוררת וגוררת אותו אל בקתה בוערת במציאות.
ג'ייסון מפנה את תשומת לבו אל פרדי, שמשותק במקצת מפני הפחד שלו מאש.
לורי, ויל, קיה ולינדרמן מנסים לברוח, אבל לינדרמן נפצע ומת זמן קצר לאחר מכן.
קיה מנסה להציל את לורי וויל מפרדי, אבל נהרגת על ידי ג'ייסון.
פרדי וג'ייסון ממשיכים במאבק שלהם ולורי מחליטה להישאר עד שפרדי ימות.
בעוד פרדי מראה שאין לו התאמה לכוח הפיזי של ג'ייסון, עדיין מצליח לפצוע קשות את ג'ייסון בשל מהירותו הנעלה.
במהלך הקרב בין פרדי וג'ייסון, לורי וויל שורפים את מכלי הדלק על הרציף כדי לפוצץ את השניים.
כאשר האש מתחילה להתפשט, ג'ייסון קורע את זרועו של פרדי עם הטפרים ופרדי דוקר את ג'ייסון בלב עם המצ'טה.
מכלי הדלק מתפוצצים ותוצאת הפיצוץ שולחת את פרדי וג'ייסון לתוך לאגם, אך פרדי חוזר ומנסה להרוג את לורי עם המצ'טה של ג'ייסון.
אז גם מתברר כי ג'ייסון עודנו חי.
הוא דוקר את פרדי עם כפפת הלהבים של זה, ונופל חזרה למים.
לורי מרימה את המצ'טה של ג'ייסון, בזמן שפרדי כורע על הרציף בחוסר ישע.
היא אז משתמשת במצ'טה כדי לערוף את ראשו של פרדי.
לורי וויל עוזבים, אבל למחרת בבוקר, ג'ייסון עולה מן המים, נושא את ראשו של פרדי, אשר מגחך וקורץ לקהל לפני שצוחק בטירוף, וקביעת הזוכה בקרב ביניהם נותרת מעורפלת.
פרדי קרוגר הוא דמות בדיונית מפלצתית בסדרת סרטי האימה "סיוט ברחוב אלם".
בשמונת הסרטים הראשונים בסדרה דמותו מגולמת על ידי רוברט אנגלונד, ואילו בסרט הרימייק לסיוט הראשוני "סיוט ברחוב אלם" משנת 2010 - הדמות מגולמת על ידי ג'קי ארל היילי.
פרדי נולד בשנות ה-40 של המאה ה-20 המוקדמות כתוצאה מאונס שחוותה אמו.
דמותו של הרוצח הפכה לאייקון ידוע בשנות השמונים.
הדמות מופיעה גם בספרי קומיקס וספרים המושפעים מן הסדרה, בסרט אשר מפגיש אותו עם נבל אחר מסדרת "יום שישי ה-13", ג'ייסון וורהיס.
בנוסף דמותו הופיעה כדמות שחקן במשחק מורטל קומבט משנת 2011.
פרדריק צ'ארלס קרוגר נולד בשנת 1942, כתוצאה מאונס שחוותה אמו הנזירה, אמנדה קרוגר, בידי כמאה אסירים שאנסו אותה באכזריות במוסד שבו עבדה, בעת שהיא ננעלה בו בערב חג המולד.
ביום שלמחרת, אמנדה נמצאה הרה ופצועה.
לאחר המקרה, המוסד נסגר ושמו שונה.
מספר חודשים מאוחר יותר, אמנדה ילדה את פרדי.
לאחר הלידה, פרדי נמסר לאימוץ, והופקד אצל מר אנדרווד, אלכוהוליסט שהתעלל בו פיזית ומילולית בעת שכרות.
מיום היוולדו ועד 1960 פרדי החל להראות התנהגות פסיכופתית, באמצעות הריגת חיות קטנות ועל ידי הריגת אביו המאמץ.
לאחר אירועים אלה, פרדי התחתן עם אישה בשם לורטה, והתגורר עמה בבית ילדותו ברחוב אלם.
בשנת 1961, נולדה בתו היחידה – קת'רין קרוגר.
מיום הולדת בתו ועד 1965 פרדי החל להרוג את ילדי רחוב אלם, ולהחביא את גופותיהם בתחנת הכוח שבה עבד.
בשנת 1966 נמצאות הוכחות שמעידות על מעורבותו של קרוגר ברציחות, בין היתר – אפר הגופות או חפצים אישיים של הילדים והוא נעצר.
בשנת 1968, שנתיים לאחר מעצרו, פרדי שוחרר מהכלא מפני שצו החיפוש שהוצא לביתו לא נחתם כשורה.
הוריהם של הקורבנות הצעירים לא מרוצים מהמצב ולוקחים את החוק לידיהם, כאשר הם רודפים אחר פרדי אל תחנת הכוח, ושם שורפים אותו בעודו בחיים.
לאחר מותו, מקבל פרדי כוחות על טבעיים, משדי החלומות, שמאפשרים לו לחדור לחלומות של ילדי רחוב אלם ולרצוח אותם בשנתם.
דמותו, כפי שמופיעה בחלומותיהם של הילדים, מצולקת כולה מכוויות השרפה בה נהרג.
אמא - אמנדה קרוגר (נרצחה בכך שפרדי הוציא לה את הלב מהמקום)
אישה - לורטה קרוגר (מתה מחניקה על ידי פרדי)
בת - קת'רין קרוגר (חיה)
בתוך הסרט "סיוט ברחוב אלם" ולכבוד הסרט עצמו, הולחן ונכתב שיר על דמותו של קרוגר.
שיר זה זכה להצלחה רבה כמו הסרט ועד היום מעריצי הסרט עצמו שרים אותו.
בינואר 2019 הודיעה חברת Mezco Toyz המתמחה בבובות של דמויות מן התרבות הפופולרית (קומיקס, סרטי קולנוע וטלוויזיה וכדומה), שבמהלך קיץ 2019 תופץ "בובה מדברת" של פרדי קרוגר, בעיצוב מחודש.
גודל הבובה, באריזה לאספנים, יהיה 15 אינץ' (כ-38 ס"מ), והיא תשמיע חמישה ציטוטים מפורסמים של פרדי קרוגר מתוך סרטי הסדרה.
פרדי ז'ירארדה הוא אחד השפים החשובים ביותר במטבח הצרפתי משנות ה-70 של המאה ה-20 ועד המחצית השנייה של שנות ה-90.
פרדי ז'ירארדה נולד בשנת 1936 בלוזאן שבשווייץ.
אביו היה בעל בית קפה בקריסייה (Crissier), עיירה הסמוכה ללוזאן, בו עבד ז'ירארדה בצעירותו.
לאחר מכן פנה לצרפת והתלמד בבישול ברואן ובבוז'ולה.
ז'ירארדה חזר לבית הקפה של אביו ופתח במקומו את המסעדה שנשאה את שמו.
ההצלחה לא איחרה להגיע והמסעדה הפכה למוקד לאניני טעם מכל רחבי תבל.
ב-1986 צרפת העניקה לז'ירארדה את עיטור הכבוד הגבוה ביותר.
בשנת 1990 הוא השתתף בסלון הגסטרונומי בלוזן לצד ז'ראר רבאה.
ב-1994 מדריך מישלן העניק למסעדה שלושה כוכבים, היה זה בשנה הראשונה שיצא לאור המדריך בשווייץ, צעד חסר תקדים מבחינת המישלן ועד לפרישתו הוא היה השף היחידי בשווייץ שהחזיק בשלושה כוכבים.
כמו כן והוענק לו הציון המקסימלי של 19.5 נקודות בגו מיו.
ב-1996 בהיותו בן שישים פרש ז'ירארדה בשיא תהילתו והצלחתו.
הוא מכר את המסעדה לעוזרו מאז 1989 פיליפ רושה ששינה את שם המסעדה להוטל דה ויל.
המסעדה ממשיכה לשמור על שלושה כוכבים במישלן.
ז'ואל רובישון אמר עליו: "הוא מלך השפים על פני כדור הארץ, שבישולו האינטליגנטי משלב ספונטניות ומחשבה מעמיקה.".
צ'ארלי טרוטר משיקגו אמר שהוא: "השף החי הגדול ביותר, פרדי ז'ירארדה עורר השראה בשפים מכל רחבי הכולם באמצעות מסעדתו האגדית ומטבחו.
הוא האפיפיור של המטבח העילי - גאון קולינרי שאין שווה לו".
דניאל בולו מניו יורק אמר: "אחד השפים הגדולים בעולם במאה הקודמת.
הוא היה תמיד מקור השראה לשפים מקצועיים".
מטבחו נשען על יסודות המטבח הצרפתי הקלאסי, שעל בסיסו הוא פיתח תבשילים רבים פרי יצירתו, ששאבו גם מן ההיצע העשיר של מטבחי העולם ונהג לשנותם תדיר, מעולם הוא לא בישל אותו מאכל באותה צורה.
הוא השתמש בחומרי הגלם הטריים ביותר.
במאכליו הרבו לככב פטריות כמהין, כבד אווז ופירות הדר.
ב-1975 קיבל ממדריך המסעדות גו מיו את אות "מפתח הזהב"
ב-1980 צרפת העניקה לו את העיטור "אביר החקלאות הצרפתית".
ב-1982 יצא לאור ספרו "בישול ספונטני", שנמכר עד שנת 2002 במאה אלף עותקים, שיעור חסר תקדים לספר בישול.
ב-1986 נכתב עליו ערך בלארוס גסטרונומיק והוא קיבל את עיטור אביר מסדר אריה הזהב.
ב-1987 קיבל את האות "אביר מסדר האמנויות והספרות".
ב-1988 בחר בו גו מיו, לרגל עשרים שנה למגזין כ"טבח המאה".
ב-1989 זכה בפרס בינלאומי באומנות הבישול.
ב-1994 הוענקו שלושה כוכבים ממדריך המסעדות מישלן ומדליית זהב של העיר לוזאן.
פרדי והדרימרס (פרדי והחולמים, באנגלית: Freddie and the Dreamers) הייתה להקת רוק בריטית, מהעיר מנצ'סטר מתחילת שנות ה-60.
הלהקה הוקמה בשנת 1959 על ידי פרדי גאריטי.
הלהקה, שהופעת הבמה שלה הייתה קומית, קיבלה חוזה בחברת EMI.
להיט הבכורה שלהם בשנת 1963 היה If you gotta make a fool of somebody של ג'יימס ריי, כשגם שני הלהיטים הבאים שאותם חיבר מיץ' מארי, הגיעו אל שלושת הגדולים במצעד הבריטי.
בשנת 1964 המשיכה הלהקה להוציא להיטים שזכו להצלחה בינונית, ביניהם I love you baby של פול אנקה.
בשנת 1965 כבשו פרדי והחולמים את השוק בארצות הברית והגיעו עם הלהיט השני שלהם I'm telling you now לראש המצעד האמריקאי, וכמו כן הומצא ריקוד על שמו של מנהיג הלהקה שהונצח בלהיט Do the Freddie.
בשנת 1966 הקליטה הלהקה אלבום עם שירי ילדים מהסרטים של דיסני שלא הצליח כמו גם הלהיטים בעלי הסגנון המצחיק שהוציאו בשלוש השנים הבאות לפני שהפסיקו להקליט.